Amur Habarovsk

Amur Habarovsk () on venäläinen jääkiekkojoukkue, joka pelaa KHL-liigan itäisen konferenssin (lohkon) Tšernišov-divisioonassa. Joukkueen kotikaupunki on Habarovsk ja nimi on annettu Amurjoen mukaan. Kaudella 2013–2014 matka lähinaapurina olevaan KHL-joukkueeseen lyhenee aiemmasta yli 3 000 kilometristä, kun mukaan liittyy uusi joukkue Admiral Vladivostok runsaan 600 kilometrin päästä.

Historia

Seura perustettiin vuonna 1958 nimellä SKA Habarovsk, SKA tarkoittaa asevoimien urheiluseuraa. Habarovsk pelasi pitkään Neuvostoliiton kolmannella sarjatasolla Vtoraja Ligassa, kunnes voitti sen mestaruuden vuonna 1989 ja nousi Pervaja Ligaan. Tästä seura jatkoi vuonna 1992 uudelle toiselle sarjatasolle Vysšaja Ligaan. Kaudella 1995–1996 Habarovsk voitti Vysšaja Ligan mestaruuden ja nousi Venäjän jääkiekon superliigaan. 2004 Habarovsk putosi jälleen Vysšaja Ligaan, josta nousi kahden kauden kuluttua takaisin pääsarjaan. Vuonna 2008 Amur Habarovsk jatkoi uuteen KHL-liigaan.

Joukkue kaudella 2023–2024 
päivitetty 18. syyskuuta 2023

Joukkueenjohto 
 Päävalmentaja: Andrei Martemjanov 
 Apuvalmentaja: Vitali Atjušov 
 Apuvalmentaja: Igor Jefimov 
 Apuvalmentaja: Jevgeni Šaldibin 
 Maalivahtivalmentaja: Aleksei Žigarev 
 Videovalmentaja: Stanislav Basov 
 Videovalmentaja: Mikhail Ždakhin 
 Fysiikkavalmentaja: Denis Bogdanov 
 Huoltopäällikkö: Dmitri Skopinok 
 Presidentti: Aleksandr Mogilnyi 
 Toimitusjohtaja: Vadim Pokotilo 
 Joukkueenjohtaja: Boris Babajev 

Lähde: EliteProspects

Lähteet

Viitteet 

Amur Habarovsk|KHL-seurat
Habarovsk
Seulonnan keskeiset artikkelit